Իսրայելական ընկերությունը տարածքի ընտրությունը քաղաքապետարանի հայեցողությանը չի թողել: 2017-ի հոկտեմբերին, երբ հանդիպել են քաղաքապետի հետ, հստակ Մարմաշենի խճուղու աջ եւ ձախ կողմերն են ուզել: Հուշագրի ստորագրումից հետո, վաղվանից կողմերն անցնելու են փոխադարձ պարտավորությունների կատարմանը: Քաղաքապետարանը ձեռնամուխ է լինելու Շիրակ օդանավակայանից դեպի Մարմաշենի խճուղի շրջանցիկ ճանապարհի կառուցմանը, «Լոջիստիք էֆ թի զի»-ն՝ ընկերությունների հետ պայմանագրերի հստակեցմանը: Կառավարությունը Գյումրի-Իսրայել այս համագործակցության պայմանագիրը կստորագրի 3 ամսից: